Työmiehen ajatus illalla
Lainaa luoja vahvistusta,
 Ett’ei tunne ahdistusta
 Ruumis kautta työn.
 Siitä ilon, levon löytää,
 Iltaisella istuu pöytään,
 Makaa sitte yön.

 Yölläkin kuin silmän’ aukee,
 Ennen kuin ne kiini raukee,
 Muistan sinua.
 Sinulta ruumis raukka huokaa
 Sielun hengellistä ruokaa.
 Auta minua!

 Kuin ma näin nyt makaan yöni,
 Aamusilla alan työni
 Kanssa auringon.
 Herra sanoo: ken ei työtä
 Te’e, niin ei pidä syödä –
 Kieltää ravinnon.

 Luit la’in Aatamille,
 Ennen esi vanhemmille,
 Käskit heitäkin
 Hikeen asti tehdä työtä,
 Siitä sitte leipää syödä –
 Koskee meitäkin.

 Älä anna rikkautta,
 Kirottua ahneutta;
 Anna osan vaan,
 Joka multa näljän estää;
 Anna kuitenkin sen kestää
 Hamaan kuolemaan.

J. G. D[ahlman]–n.

Lähde: Tampereen Sanomat 29.9.1868.

J. G. Dahlman
Runot
Tampereen Sanomat
1868